Rygte: Apple arbejder på større iMac

Apple er angiveligt i gang med at udvikle en større iMac med en skærm på over 30 tommer, men udviklingsstadiet og lancering forbliver stadig uklar.

Efter lanceringen af Mac Studio og Studio Display (27″) i marts 2022, blev den Intel-baserede 27-tommer iMac trukket fra markedet. I november 2023 udmeldte Apple desuden, at de ikke havde planer om at udgive en større iMac – men rygterne forblev dog.

Bloomberg puster også til rygtet

Nu støtter Mark Gurman fra Bloomberg også op om rygtet. “A larger iMac remains something Apple is exploring,” lød det fra Gurman. Det er dog uklart hvornår den vil komme på markedet. Apple forventes desuden at opdatere den nuværende 24 tommer iMac med en M4-processor senere i år, men Gurmans kommentarer antyder, at vi nok ikke får en større iMac at se i år, grundet dens nuværende udviklingsfase.

Det er derfor nok mere sandsynligt at vi først ser en større iMac næste år, sandsynligvis med M4-chip. Det kan dog også ske at Apple venter til deres M5-chip er klar, hvilket ville resultere i, en lancering i slutningen af 2025 eller i 2026.

Indtil videre er den præcise størrelse på den kommende større iMac stadig uklar, men skærmen skulle gerne blive over 30 tommer – altså markant større end den nuværende 24 tommer iMac.

Læs også: Google Pixel Buds Pro 2 introduceret med kraftig Tensor chip

Rygte: Apple arbejder på større iMac